શર્ટ-બ્લાઉઝમાં નેકલાઇન કે કૉલરમાં વધારે કોઈ પૅટર્ન આવતી નથી, પરંતુ થોડો ફેરફાર કરી પહેરી શકાય. જેમ કે શર્ટનો રેગ્યુલર કૉલર ન પહેરવો હોય તો કૉલર નાનો કે મોટો કરાવી શકાય અથવા તો કૉલરનો શેપ બદલાવી શકાય. શર્ટ-બ્લાઉઝનું લૂઝિંગ કઈ રીતે રાખવું છે એ પર્સનલ ચૉઇસ છે અને તમારી બૉડી-ટાઇપ પ્રમાણે પહેરવું. જો તમે લાંબાંપાતળાં હો તો શર્ટ-બ્લાઉઝ પહેરવાના ઘણા ઑપ્શન છે જેમ કે ક્લોઝ નેકલાઇન કૉલર સાથે પહેરી શકો અને આ ફિટિંગવાળું વધારે સારું લાગશે. જો તમને પ્રૉપર શર્ટ-બ્લાઉઝ લુક જોઈતો હોય તો તમે રેગ્યુલર નેકલાઇન સાથે રેગ્યુલર કૉલરવાળું બ્લાઉઝ પહેરી શકો. આમ સરખું લૂઝિંગ હશે તો જ સારું લાગશે. જો તમારો બાંધો મજબૂત હોય તો તમે ફિટેડ શર્ટ લુક અપનાવી શકો.